open-index/open-wikipedia-markdown huggingface dataset:
Γ.Α. Ίρις Νέας Σμύρνης

|δεξιά|180px
Ο αθλητικός σύλλογος **Γυναικείες Αθλοπαιδειές Νέας Σμύρνης "ΙΡΙΣ"** (**ΓΑΝΣ "ΙΡΙΣ"**) είναι γυναικείο σωματείο βόλεϊ. Αγωνίζεται στην Β΄ ΕΘΝΙΚΗ κατηγορία του Εθνικού Περιφερειακού Πρωταθλήματος και ανήκει στον Β' όμιλο που υπάγεται στην Ε.Σ.ΠΕ.Δ.Α. Το 2013 τερμάτισε 2η και έφτασε στα play off ανόδου.

## Ιστορία

Η **ΓΑΝΣ "Ίρις"** ιδρύθηκε στις 29 Μαρτίου 1982 από 23 κατοίκους της Νέας Σμύρνης, με σκοπό να δημιουργήσουν μια ομάδα βόλεϊ κοριτσιών, στην οποία να αθλούνται τα παιδιά τους.

Η Ίρις είναι μέλος της Ελληνικής Ομοσπονδίας Πετοσφαίρισης και αγωνίζεται στα πρωταθλήματα της Ένωσης Σωματείων Πετοσφαίρισης Δυτικής Αττικής (ΕΣΠΕΔΑ). Εκτός από το γυναικείο τμήμα, διατηρεί τμήματα μικρότερων ηλικιών: νεανίδων, κορασίδων, παγκορασίδων και μίνι βόλεϊ.

Σκοπός του σωματείου είναι κυρίως η καλλιέργεια του γυναικείου αθλητισμού και δευτερευόντως ο πρωταθλητισμός. Στην 30χρονη λειτουργία της η Ίρις ανέδειξε αρκετές αθλήτριες υψηλού επιπέδου με κορυφαία την Σοφία Καραθανάση, η οποία αγωνίστηκε στις εθνικές ομάδες κορασίδων και νεανίδων την τριετία 2001 ως 2004.

Στην ακαδημία και στις αγωνιστικές ομάδες του συλλόγου (παγκορασίδες, κορασίδες, νεανίδες) αθλούνται συνολικά πάνω από 60 αθλήτριες.

Έδρα του σωματείου είναι το Δημοτικό Γυμναστήριο Ν. Σμύρνης, οδός Αρτάκης & Εθνικής Στέγης στην Άνω Νέα Σμύρνη. Χρώματα του συλλόγου είναι το κόκκινο και το μαύρο (κόκκινη φανέλα - μαύρο παντελονάκι)

## Σύνθεση της ομάδας

Την αγωνιστική περίοδο 2013-14 τη γυναικεία ομάδα συγκροτούν οι παίκτριες:

* Άρτεμις Ευστρατιάδου (αρχηγός)
* Κατερίνα Πούλιου
* Μαρία Μάνου
* Άρτεμις Παπαϊωάννου (L)
* Έλενα Βονόρτα
* Εύα Κουτσούλη
* Βίκυ Κατσαρά
* Ελένη Σπηλιακοπούλου
* Ελισάβετ Μανιού
* Σοφία Μαρκουλάκη
* Αναστασία Κοντογιώργου

**Προπονητής**: Κυριάκος Γρηγορακάκης

www.gans-iris.gr

https://www.facebook.com/IrisVolleyballGynaikon?ref=hl&ref_type=bookmark

https://www.facebook.com/groups/49083551912/
## Πηγές

* "Ημερολόγιο 2008" του ΓΑΝΣ "Ίρις".

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1982
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Δ.Α.
Κατηγορία:Αθλητισμός στη Νέα Σμύρνη
Μαγνητική υστέρηση

**Μαγνητική υστέρηση** ονομάζεται η ιδιότητα των μαγνητικών σωμάτων κατά την οποία η μαγνητική επαγωγή τους εξαρτάται όχι μόνο απ΄την ένταση του μαγνητικού πεδίου αλλά και από την προηγούμενη μαγνητική κατάσταση αυτών. Γενικά η μεταβολή της μαγνήτισης υστερεί της μεταβολής του μαγνητικού ή του ηλεκτρομαγνητικού πεδίου.

*Η Μαγνητική υστέρηση λέγεται και **παραμένουσα μαγνήτιση**.

## Δείτε επίσης
*Μαγνητική απώλεια

Υστέρηση
Μαγνητική απώλεια

Με τον όρο **μαγνητική απώλεια** χαρακτηρίζεται το έργο που καταβάλλεται από το εναλλασσόμενο ηλεκτρικό ρεύμα, όταν αυτό χρησιμοποιείται ως ρεύμα μαγνήτισης προς υπερνίκηση της αντίστασης του σιδηρού πυρήνα, που προβάλλει αυτός με την αυξομείωση των μαγνητικών του ιδιοτήτων, κατά τις μεταβολές του μαγνητίζοντος ρεύματος.

Οι μαγνητικές αυτές απώλειες οφείλονται στη μαγνητική υστέρηση και στα λεγόμενα "δινορρεύματα του Φουκώ".

Απώλεια
Μαγνητικός ζυγός

Ο **μαγνητικός ζυγός** είναι μια απλή συσκευή με την οποία αποδεικνύονται πειραματικά οι νόμοι της αμοιβαίας επίδρασης των μαγνητικών μαζών.

*Παραλλαγή του μαγνητικού ζυγού είναι και ο **μαγνητικός ζυγός στρέψης** δια του οποίου αποδεικνύονται ομοίως οι παραπάνω νόμοι.

Αμφότερες οι συσκευές αυτές, αν και δεν λαμβάνουν τιμές μέτρησης, χαρακτηρίζονται από πολλούς ως μαγνητόμετρα.

Ζυγός
Ρεκόπα Σουδαμερικάνα

Το **Ρεκόπα Σουδαμερικάνα** (ισπανικά: *Recopa Sudamericana*, πορτογαλικά: *Recopa Sul-Americana*) είναι ποδοσφαιρικό κύπελλο, στο οποίο αγωνίζονται κάθε χρόνο οι νικήτριες ομάδες των δύο σημαντικότερων διοργανώσεων της Νότιας Αμερικής, του Κόπα Λιμπερταδόρες και του Κόπα Σουδαμερικάνα. Αντιστοιχεί στο ευρωπαϊκό Σούπερ Καπ. Ο τελικός διεξάγεται τον Αύγουστο της επόμενης σαιζόν.

## Ιστορία
Το Ρεκόπα ξεκίνησε το 1989. Αρχικά, από το 1989 ως το 1998, στο τελικό του Ρεκόπα αγωνίζονταν οι νικήτριες του Κόπα Λιμπερταδόρες και του Σουπερκόπα Νοτίου Αμερικής, το οποίο διεξαγόταν τότε.

Το 1991 κατέκτησε και τα δύο κύπελλα η Ολίμπια Ασουνσιόν και της απονεμήθηκε το Ρεκόπα χωρίς αγώνα.

Όμως το 1994, που πήρε και τα δύο κύπελλα η Σάο Πάολο, αποφασίστηκε στον τελικό του Ρεκόπα να αντιμετωπίσει τη νικήτρια του Κόπα CONMEBOL, που ήταν η Μποταφόγκο.

Από το 1999 ως το 2002 η διοργάνωση διακόπηκε, αφού εκτός από το Κόπα Λιμπερταδόρες δεν διεξαγόταν άλλη διασυλλογική διοργάνωση υψηλού επιπέδου στη Νότια Αμερική.

Το 2003 συνεχίστηκε πάλι, αυτή τη φορά ανάμεσα στους νικητές του Κόπα Λιμπερταδόρες και του Κόπα Σουδαμερικάνα, το οποίο ξεκίνησε το 2002.

## Διοργάνωση

Η μορφή της διοργάνωσης και ο τόπος διεξαγωγής του τελικού άλλαξαν πολλές φορές από το 1989 μέχρι σήμερα:

* 1989: διπλός τελικός
* 1990: τελικός στο Μαϊάμι (ΗΠΑ)
* 1991: απονομή χωρίς τελικό
* 1992: τελικός στο Κόμπε (Ιαπωνία)
* 1993: διπλός τελικός
* 1994: τελικός στο Κόμπε (Ιαπωνία)
* 1995: τελικός στο Τόκιο (Ιαπωνία)
* 1996: τελικός στο Κόμπε (Ιαπωνία)
* 1997: τελικός στο Τόκιο (Ιαπωνία)
* 1998: διπλός τελικός
* 1999 ως 2002: δεν διεξήχθη
* 2003: τελικός στο Λος Άντζελες (ΗΠΑ)
* 2004: τελικός στο Φορτ Λαουντερντέιλ (ΗΠΑ)
* 2005 ως σήμερα: διπλός τελικός

## Τελικοί

## Τίτλοι ανά σύλλογο

 
## Τίτλοι ανά χώρα

Σύλλογοι από 8 χώρες μοιράζονται τα Ρεκόπα. Άλλη 1 χώρα έστειλε ομάδα στον τελικό χωρίς να κερδίσει το κύπελλο. 

## Σημειώσεις και παραπομπές


Κατηγορία:Διεθνείς διασυλλογικές διοργανώσεις ποδοσφαίρου
Αλίφειρα (αρχαία πόλη)

Η **Αλίφειρα** () ήταν αρχαία αρκαδική πόλη, σήμερα διοικητικά ανήκει στον Νομό Ηλείας.

Βρισκόταν στην Παρρασία χώρα, 40 στάδια απόσταση από την Ηραία και στα αρχαία σύνορα της Αρκαδίας και Ηλείας . Πήρε μέρος στον εποικισμό της Μεγαλόπολης και ήταν μέλος του κοινού των Αρκάδων .Το όνομα της προέρχεται από τον *Αλιφήρο* γιο του Λυκάονα.  Στην πόλη υπήρχαν ναός της Αθηνάς με χάλκινο άγαλμα και σύμφωνα με τον μύθο εκεί είχε γεννηθεί και ανατραφεί η θεά.  Επίσης και ναός του Ασκληπιού.. Η Αλιφείρα το 224 π.χ. δόθηκε από τον Λυδιάδη, τύραννο της Μεγαλόπολης, στους Ηλείους. Το 219 π.χ. την καταλαμβάνει ο *Φίλιππος Ε΄* μετά από πολύμηνη πολιορκία και αργότερα προσχώρησε στην Αχαϊκή Συμπολιτεία τότε έκοψε και δικό της νόμισμα.

Σήμερα η πόλη έχει ανασκαφεί, ο αρχαιολογικός χώρος βρίσκεται δίπλα στο χωριό Αλιφείρα. Οι πρώτες ανασκαφές έγιναν από τον Αν. Ορλάνδο το 1932. Έχει ανασκαφεί όλη η αρχαία πόλη, έχουν βρεθεί το ιερό της Αθηνάς και του Ασκληπιού, η αρχαία ακρόπολη, το αρχαίο νεκροταφείο, το τείχος και μέρη κτιρίων. 

## Παραπομπές


Κατηγορία:Παρρασία
Κατηγορία:Πόλεις της αρχαίας Ηλείας
Κατηγορία:Αχαϊκή Συμπολιτεία
Κατηγορία:Αρχαιολογικοί τόποι στην Ηλεία
Καλειδοσκόπιο (πρόγραμμα ΕΕ)

Το **καλειδοσκόπιο** (1/1/1996-1998) ήταν το πρώτο πολιτιστικό πρόγραμμα της Ευρωπαϊκής Ένωσης. Υιοθετήθηκε (μετά από ομώνυμο πιλοτικό πρόγραμμα του  1990) στις 15 Μαρτίου 1995 για μία περίοδο τριών ετών και αργότερα παρατάθηκε για έναν ακόμα χρόνο (1999).  

Είχε στόχο να «ενθαρρύνει την καλλιτεχνική δημιουργία καθώς και να προωθήσει τη γνωριμία και τη διάδοση του πολιτισμού και της πολιτιστικής ζωής των λαών της Ευρωπαϊκής Ένωσης» μέσω της συνεργασίας των κρατών-μελών. Αφορούσε τις  θεατρικές και τις εικαστικές τέχνες, τα πολυμέσα ως μέσο καλλιτεχνικής έκφρασης και τις εφαρμοσμένες τέχνες και προέβλεπε δύο ενέργειες:  
*στήριξη σε καλλιτεχνικά και πολιτιστικά έργα πραγματοποιούμενα με συνεργασία ή σε μορφή δικτύου (ενέργεια 1) τουλάχιστον τριών κρατών-μελών της Ευρωπαϊκής Ένωσης 
*στήριξη σε έργα ευρωπαϊκής διάστασης μεγάλης εμβέλειας (ενέργεια 2) σε συνεργασία με οργανισμούς από τουλάχιστον τέσσερα κράτη μέλη

Τέλος το πρόγραμμα στήριζε την Ευρωπαϊκή πολιτιστική πόλη, τον ευρωπαϊκό πολιτιστικό μήνα, την Ορχήστρα νέων και την ορχήστρα μπαρόκ της Ευρωπαϊκής Ένωσης.

Ο προϋπολογισμός του προγράμματος για την περίοδο 1996-1998 ανερχόταν στο ποσό των 26,5 εκατομμυρίων ecu.

## Πηγές

*Décision No 719/96/CE du Parlement Européen et du Conseil du 29 mars 1996, JOCE L99/20 du 20 avril 1996
*Kaléidoscope 

Κατηγορία:Προγράμματα Ευρωπαϊκής Ένωσης
Καλειδοσκόπιο

*Για άλλες χρήσης της λέξης παρακαλούμε επισκεφθείτε τη σελίδα [[Καλειδοσκόπιο (αποσαφήνιση)]]*
thumb|Παράδειγμα σχηματισμού
Το **καλειδοσκόπιο** είναι οπτικό όργανο που συνηθίζεται να χρησιμοποιείται ως παιδικό παιχνίδι. Πρόκειται για έναν σωλήνα που από τη μία άκρη του τοποθετείται στο μάτι του χρήστη και από την άλλη έχει διαφανές κάλυμμα που επιτρέπει τη διέλευση του φωτός. Στο εσωτερικό, κατά μήκος του σωλήνα βρίσκονται κάτοπτρα, ενώ το διαφανές κάλυμμα στην άκρη του είναι διπλό και στο εσωτερικό του βρίσκονται μικρά κομμάτια από γυαλί. Τα κάτοπτρα αντανακλούν το εισερχόμενο φως με τέτοιο τρόπο ώστε εμφανίζονται συμμετρικές εικόνες από τα μικρά κομμάτια γυαλί. Με την περιστροφή του σωλήνα τα κομματάκια κινούνται και έτσι δημιουργούνται διαφορετικοί σχηματισμοί.
## Εξωτερικοί σύνδεσμοι

Κατηγορία:Οπτικά όργανα
Κατηγορία:Οπτικά παιχνίδια
Μαγνήτιση

**Μαγνήτιση** λέγεται η διαδικασία (τρόπος) μετάδοσης των ιδιοτήτων του μαγνήτη σε μεταλλικά ή μαγνητικά σώματα. Συμβολίζεται με Μ. Η μαγνήτιση συνδέεται με το μαγνητίζον πεδίο Η μέσω της σχέσης Μ=χΗ, όπου χ η μαγνητική επιδεκτικότητα του υλικού. Το Μ έχει διάνυσμα παράλληλο με το Η και ομόρροπο με αυτό στα σιδηρομαγνητικά και παραμαγνητικά υλικά, ενώ αντίρροπο στα διαμαγνητικά υλικά.

## Τρόποι μαγνήτισης
Η Μαγνήτιση μπορεί να γίνει δι΄ επαφής, δι΄ επαγωγής και διά μηχανικών παραμορφώσεων.
Η Μαγνήτιση δι΄ επαφής ή *εξ επαφής*, γίνεται με την επαφή μαλακού σιδήρου ή χαλύβδινου τεμαχίου με τον πόλο ενός μαγνήτη, οπότε ο μαλακός μαγνήτης ή το χαλύβδινο τεμάχιο αποκτά μαγνητικές ιδιότητες, εμφανίζοντας δηλαδή δύο πόλους εκ των οποίων αυτός που είναι προς τον επιδρώντα μαγνήτη να είναι ετερώνυμος εκείνου.

Η Μαγνήτιση δι΄ επαγωγής ή *εξ επαγωγής*, δημιουργεί τα ίδια παραπάνω αποτελέσματα με τη διαφορά ότι αυτή γίνεται από κάποια απόσταση με μαγνήτη, είτε αν το τεμάχιο του χάλυβα ή του μαγνητικού σώματος τοποθετηθεί ή βρεθεί μέσα σε μαγνητικό πεδίο. Η μετάδοση των μαγνητικών ιδιοτήτων δια του τρόπου αυτού ονομάζεται *μαγνητική επαγωγή* ή μαγνήτιση εξ επαγωγής.

Τέλος μαγνήτιση μπορεί να προκληθεί και από μηχανικές καταπονήσεις (πχ κρούση) που μπορεί να υποστεί τεμάχιο μαλακού σιδήρου ή χάλυβα.

Η επίδραση της θερμοκρασίας επί των μαγνητικών ιδιοτήτων της ύλης είναι περίπλοκη. Ερευνήθηκε από τον Κιουρί ο οποίος και διατύπωσε επ΄ αυτού τους φερώνυμους νόμους του, που ισχύουν όμως για περιορισμένες περιοχές (κλίμακας τιμών) της θερμοκρασίας.

Κατηγορία:Μαγνητισμός
Μόνιμος μαγνήτης

Οι Μόνιμοι μαγνήτες αποτελούν επιμέρους κατηγορία των τεχνητών μαγνητών.

**Μόνιμοι μαγνήτες** λέγονται οι μαγνήτες εκείνοι που διατηρούν τις μαγνητικές τους ιδιότητες για πολύ μεγάλο χρονικό διάστημα. Οι μόνιμοι μαγνήτες κατασκευάζονται από χάλυβα ή ειδικά κράματα λεγόμενα μαγνητικά κράματα. Τις μαγνητικές τους ιδιότητες τις αποκτούν είτε με τριβή με φυσικό μαγνήτη, είτε με την εισαγωγή χάλυβα μέσα σε πηνίο που διαρρέεται όμως από συνεχές ρεύμα. Οι μόνιμοι μαγνήτες έχουν συνήθως σχήμα ράβδου ή πετάλλου ή μαγνητικής βελόνας.

Κατηγορία:Μαγνητισμός
Παροδικός μαγνήτης

Οι Παροδικοί μαγνήτες, καλούμενοι και *πρόσκαιροι* αποτελούν τη δεύτερη επιμέρους κατηγορία των τεχνητών μαγνητών, μετά από εκείνη των μονίμων.

**Παροδικοί μαγνήτες** λέγονται οι μαγνήτες εκείνοι που εμφανίζουν τις μαγνητικές τους ιδιότητες μόνο κατά τη χρονική διάρκεια που επιδρά σ΄ αυτούς το αίτιο που τις προκαλεί. Για την κατασκευή τέτοιων μαγνητών χρησιμοποιείται ο μαλακός σίδηρος.

*Παροδικοί μαγνήτες χαρακτηρίζονται επίσης και οι ηλεκτρομαγνήτες.

Κατηγορία:Μαγνητισμός
Καλειδοσκόπιο (αποσαφήνιση)

Η λέξη **καλειδοσκόπιο** μπορεί να αναφέρεται

* στο οπτικό όργανο καλειδοσκόπιο που συνηθίζεται να χρησιμοποιείται ως παιδικό παιχνίδι
* στο πρόγραμμα καλειδοσκόπιο της Ευρωπαικής Ένωσης
Αγαθίππη

Στην ελληνική μυθολογία η **Αγαθίππη** ήταν ερωμένη του θεού Απόλλωνα. Γιος του Απόλλωνα και της Αγαθίππης ήταν, όπως αναφέρει ο Πλούταρχος στο έργο του *Περί ποταμών* (7, 1), ο Χρυσορρόας.

Αγαθιππη
Εζέν Ντελπόρτ

Ο **Εζέν Ζοζέφ Ντελπόρτ** (, 10 Ιανουαρίου 1882 – 19 Οκτωβρίου 1955) ήταν Βέλγος αστρονόμος. Αναφέρεται στα ελληνικά και ως **Ευγένιος Ντελπόρτ**.

Ο Ντελπόρτ είχε συνολικά ανακαλύψει 66 αστεροειδείς. Σημαντικές ανακαλύψεις ανάμεσα σε αυτές ήταν ο 1221 Αμόρ (που έδωσε το όνομά του στους Αστεροειδείς Αμόρ που πλησιάζουν την τροχιά της Γης) και ο 2101 Άδωνις, ένας από τους απολλώνιους αστεροειδείς. Επίσης ανεκάλυψε μόνος ή μαζί με άλλους κάποιους κομήτες, από τους οποίους ο σημαντικότερος είναι ο περιοδικός Κομήτης du Toit-Neujmin-Delporte. Ο Ντελπόρτ εργαζόταν στο Βασιλικό Αστεροσκοπείο του Βελγίου (*Observatoire Royal de Belgique*), που βρίσκεται στην πόλη Υκλ (Uccle, από την οποία ονόμασε τον αστεροειδή 1276 Υκλία).

Το 1930 ο Ντελπόρτ, μετά από ανάθεση της Διεθνούς Αστρονομικής Ενώσεως (IAU), όρισε τα σύγχρονα ακριβή σύνορα ανάμεσα σε όλους τους αστερισμούς στον ουρανό, κατά μήκος γραμμών ορθής αναφοράς και αποκλίσεως για την εποχή B1875.0.

## Ονομάσθηκαν προς τιμή του
* Ο κρατήρας Ντελπόρτ (Delporte) στο νότιο ημισφαίριο της Σελήνης
* Ο αστεροειδής 1274 Ντελπορτία (1274 Delportia).

## Παραπομπές


## Πηγές
* Hockey, Thomas: *The Biographical Encyclopedia of Astronomers*. Springer Publishing 2009. ISBN 978-0-387-31022-0.

Κατηγορία:Βέλγοι αστρονόμοι
Κατηγορία:Αστρονόμοι του 20ού αιώνα
Αγαμήστορας

Στην ελληνική μυθολογία ο **Αγαμήστωρ** ήταν ήρωας των Ηρακλεωτών του Πόντου, δηλαδή των κατοίκων της πόλεως Ηρακλείας του Πόντου. Ο Αγαμήστορας αναφέρεται μόνο στη *Μυθολογία* του Απολλωνίου του Ροδίου (Β 849), όπου παρουσιάζεται ότι ήταν ο πατέρας του Τρωαδίτη Κλείτου, αντί του Πεισήνορα.

Με το όνομα **Αγαμήστωρ** αναφέρεται και ένας επώνυμος άρχοντας των Αθηνών (796-778 π.Χ.).

Κατηγορία:Πρόσωπα της ελληνικής μυθολογίας
Αγάστροφος

Ο **Αγάστροφος** ήταν μυθικός πολεμιστής στο πλευρό των Τρώων, γιος του Παιώνα και αδελφός του Λαόφωντα. 
Η ετυμολογία του ονόματός του ανάγεται στις λέξεις  και παραπέμπει είτε στον τρόπο κίνησης είτε στην προσωπικότητα του ήρωα.

## Ιλιάδα
Σε μια μάχη κατά τη διάρκεια του Τρωικού Πολέμου ήρθε αντιμέτωπος με τον ήρωα Διομήδη, ο οποίος του επέφερε θανάσιμο πλήγμα στο ισχίο με το δόρυ του. 
Ο Όμηρος σχολιάζει ότι ο Αγάστροφος βρισκόταν υπό κατάσταση άτης, καθώς απομακρύνθηκε υπερβολικά από το άρμα του και έτσι δεν κατάφερε να διαφύγει.
Η πανοπλία του έγινε αντικείμενο λαφυραγώγησης από τον Αργείο ήρωα.
Στην ίδια εκείνη μάχη ο Διομήδης είχε σκοτώσει και τον Θυμβραίο, καθώς και δύο γιους του μάντη Μέροπα.

Η μοναδική λογοτεχνική αναφορά στον Αγάστροφο απαντάται στην Ιλιάδα.

## Παραπομπές


Κατηγορία:Τρώες
Κατηγορία:Αρχαία Παιονία
Αγκύορας

Στην ελληνική μυθολογία ο **Αγκύορας** (***Αγκύωρ***) ήταν ένας από τους πενήντα γιους του Λυκάονα, γιου του Πελασγού και πρώτου βασιλιά της Αρκαδίας. Ο βασιλιάς των θεών Δίας τον κατακεραύνωσε μαζί με τον πατέρα και τους αδελφούς του όταν, για να δοκιμάσουν την παντογνωσία του, του παρέθεσαν ένα γεύμα από ανθρώπινο κρέας.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969, σελ. 17

Αγκυορας
Αγκυορας
Αγκυορας
Αγρέτης

Η λέξη **Αγρέτης** ήταν μία αρχαία θρησκευτική επίκληση, και συγκεκριμένα μια ονομασία του θεού Απόλλωνα, ως προστάτη των αγρών. Συνώνυμο αυτής της επικλήσεως ήταν και η ονομασία «αγραίος». Ο τύπος «αγρέτης» ήταν σε ευρύτατη χρήση στη Χίο. Αναφέρεται σε επιγραφή που ανακαλύφθηκε εκεί, σε περιοχή αφιερωμένη στον Απόλλωνα: «ΑΠΟΛΛΩΝΟΣ ΑΓΡΕΤΕΩ». Σε άλλες περιστάσεις, η λέξη σήμαινε τον ηγεμόνα.

## Σημειώσεις


Αγρετης
Αγρετης
Αγχίαλος (μυθολογία)

Στην ελληνική μυθολογία με το όνομα **Αγχίαλος** είναι γνωστά τα παρακάτω τρία πρόσωπα:

# Αχαιός ήρωας που έλαβε μέρος στον Τρωικό Πόλεμο, όπου και σκοτώθηκε μαζί με τον Μενέσθη από τον Έκτορα (*[[Ιλιάδα]]*, Ε 609).
# Ο ένας από τους Φαίακες που συμμετείχαν στους αγώνες τους οποίους διοργάνωσε ο βασιλιάς των Φαιάκων Αλκίνοος προκειμένου να τιμήσει τον Οδυσσέα. Αναφέρεται στη ραψωδία **θ** της *[[Οδύσσεια|Οδύσσειας]]* (στίχος 112).
# Ο πατέρας του βασιλιά των Ταφίων Μέντου, φίλου του Οδυσσέα. Αυτός ο Αγχίαλος αναφέρεται στη ραψωδία **α** της *[[Οδύσσεια|Οδύσσειας]]* (στίχοι 180, 418).

Αγχιαλος
Κατηγορία:Αρχαίοι Αχαιοί
Κατηγορία:Τρωικός Πόλεμος
Κατηγορία:Πρόσωπα της ελληνικής μυθολογίας
Αγαπήνορας

Ο **Αγαπήνορας** (***Αγαπήνωρ*** 

Κατηγορία:Ήρωες της ελληνικής μυθολογίας
Κατηγορία:Τρωικός Πόλεμος
Κατηγορία:Βασιλείς της αρχαίας Πάφου
Κατηγορία:Μυθικοί βασιλείς της Κύπρου
Κατηγορία:Μυθικοί βασιλείς της Αρκαδίας
Κατηγορία:Μνηστήρες της Ωραίας Ελένης
Αγχιμάχη

Στην ελληνική μυθολογία η **Αγχιμάχη** ήταν μία από τις Αμαζόνες, κόρη του θεού του πολέμου Άρη και της θεάς Αρμονίας. Η λέξη «αγχιμάχη» σημαίνει εκείνη που πολεμά (μάχεται) από κοντά. Η Αγχιμάχη ήταν προσωπική ακόλουθος της βασίλισσας των Αμαζόνων, της Πενθεσίλειας, δηλαδή ανάγεται στην εποχή του Τρωικού Πολέμου περισσότερο, παρά στην εποχή του Ηρακλέους.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 21

Αγχιμαχη
Αγχινόη

Στην ελληνική μυθολογία με το όνομα **Αγχινόη** ή **Αγχιρρόη** ή **Αγχιρόα** φέρεται Νύμφη (ιδεατή προσωποποίηση) των ρεόντων υδάτων. Με το όνομα αυτό είναι γνωστά τα παρακάτω πέντε πρόσωπα:
# Αγχινόη του Νείλου: Σύζυγος του βασιλιά Βήλου της Αιγύπτου και θυγατέρα του ποτάμιου θεού Νείλου, συγκαταλεγόμενη στις Ναϊάδες. Η Αγχινόη γέννησε τους δίδυμους αδελφούς Αίγυπτο και Δαναό. Τα εγγόνια της ήταν πολύ περισσότερα: κατά την παράδοση, είχε 50 εγγονούς από τον Αίγυπτο και 50 εγγονές από τον Δαναό, τις περίφημες Δαναΐδες, οι οποίες δολοφόνησαν τους 49 από τους εγγονούς της Αγχινόης κατόπιν εντολής του πατέρα τους. (προσωποποίηση της επικράτησης των Δαναών).
# Σύμφωνα με τον Ευριπίδη η Αγχινόη ήταν μητέρα των Κηφέα και Φινέα. Ο Πλάτωνας αναφέρει την Αγχινόη ως Αγχιρρόη, ενώ σύμφωνα με άλλη εκδοχή (αναφερόμενη από τον Σχολιαστή του Λυκόφρονος) ήταν σύζυγος του Σίθωνα (ή μητέρα του από τον θεό Άρη) και (κατά τον Ηγήσιππο) μητέρα της Ροιτείας και της Παλληναίας, που έδωσαν το όνομά τους σε αντίστοιχες αρχαίες πόλεις της Χαλκιδικής.
# Σύζυγος του Πρωτέως και μητέρα της Καβειρούς.
# Νύμφη, κόρη του ποταμού Ερασίνου της Αργολίδας.
# Νύμφη της Αρκαδίας, της οποίας άγαλμα κατά τον Παυσανία υπήρχε στο ναό της Δήμητρας στη Μεγαλόπολη.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Νύμφες της ελληνικής μυθολογίας
Κατηγορία:Ναϊάδες
Κατηγορία:Αποσαφηνίσεις ονομάτων
Άελλα

H **Άελλα** (Ἄελλα), που σημαίνει «θύελλα» στα Αρχαία Ελληνικά, ήταν μία από τις πολεμίστριες Αμαζόνες στην ελληνική μυθολογία, που πολέμησε τον Ηρακλή κατά την εκπλήρωση του ένατου άθλου του, που ήταν η απόκτηση της ζώνης της βασίλισσας Ιππολύτης. Ο Διόδωρος Σικελιώτης αναφέρει πως η Άελλα ήταν εξαιρετικά γρήγορη, και ήταν η πρώτη Αμαζόνα που αντιμετώπισε τον Ηρακλή σε μάχη.

[μικρογραφία|upright=1.3|Ένας [Ιππέας αρπάζει Αμαζόνα από το Φρυγικό κράνος της. Αυτό το ρωμαϊκό ψηφιδωτό του 4ου αιώνα μ.Χ., από τη Δάφνη κοντά στην Αντιόχεια (σήμερινή Αντάκια στην Τουρκία), στεγάζεται στο Λούβρο, Παρίσι.]]
## Οικογένεια
Οι Αμαζόνες, κόρες του θεού του πολέμου Άρη και της Νύμφη Αρμονίας, ήταν φημισμένες για την πολεμική τους δεινότητα και την ανεξαρτησία τους. Η γεωγραφική προέλευσή τους ποικίλλει σε διαφορετικές πηγές, με κάποιους αρχαίους συγγραφείς να τοποθετούν την πατρίδα τους κοντά στον ποταμό Θερμόδοντα στη σημερινή Τουρκία, ενώ άλλοι την αναφέρουν στη Σκυθία ή στη Λιβύη.

## Μυθολογία
Ο ένατος άθλος του Ηρακλή, που του ανατέθηκε από τον Ευρυσθέα, ήταν να αποκτήσει τη ζώνη της βασίλισσας των Αμαζόνων Ιππολύτης για την κόρη του, Αδμήτη. Ο Ηρακλής, κατά την άφιξή του στη χώρα των Αμαζόνων, αρχικά ζήτησε τη ζώνη που του είχε ανατεθεί. Όταν όμως εκείνες δεν υπάκουσαν, τους επιτέθηκε. Το κύριο σώμα των Αμαζόνων παρατάχθηκε εναντίον των πολλών αντρών του Ηρακλή, αλλά οι πιο τιμημένες Αμαζόνες παρατάχθηκαν μπροστά από τον ίδιο τον Ηρακλή και του πρόβαλαν σθεναρή αντίσταση. Πρώτη που όρμησε στη μάχη με τον Ηρακλή ήταν η Άελλα, η οποία πήρε το όνομά της λόγω της ταχύτητάς της, αλλά συνάντησε έναν ταχύτερο αντίπαλο. Το αρχικό αίτημα του Ηρακλή για την απόκτηση της ζώνης είχε απορριφθεί, και έτσι κατέληξε να τους επιτεθεί.

## Αναφορές στην αρχαία γραμματεία
Η Άελλα αναφέρεται από τον Διόδωρο Σικελιώτη στην *Ιστορική Βιβλιοθήκη*:

«Καὶ τὸ μὲν πρῶτον ᾔτει παρ’ αὐτῶν τὸν προστεταγμένον ζωστῆρα· ὡς δ’ οὐχ ὑπήκουον, συνῆψε μάχην αὐταῖς. τὸ μὲν οὖν ἄλλο πλῆθος αὐτῶν ἀντετάχθη τοῖς πολλοῖς, αἱ δὲ τιμιώταται κατ’ αὐτὸν ταχθεῖσαι τὸν Ἡρακλέα μάχην καρτερὰν συνεστήσαντο. πρώτη μὲν γὰρ αὐτῷ συνάψασα μάχην Ἄελλα, [καὶ] διὰ τὸ τάχος ταύτης τετευχυῖα τῆς προσηγορίας, ὀξύτερον εὗρεν αὑτῆς τὸν ἀντιταχθέντα.»

## Κληρονομιά
Η ιστορία της Άελλας αποτελεί μία από τις πολλές που αναδεικνύουν τη μαχητικότητα των Αμαζόνων, οι οποίες έχουν καταστεί σύμβολα της αποφασιστικότητας και της δύναμης του γυναικείου φύλου. Οι Αμαζόνες συνεχίζουν να εμπνέουν τη λογοτεχνία, την τέχνη και την ποπ κουλτούρα σήμερα, ως ισχυρές αναπαραστάσεις ανεξάρτητων γυναικών πολεμιστριών.

## Παραπομπές


Κατηγορία:Αμαζόνες
Αζέας

Στην ελληνική μυθολογία ο **Αζέας** (***Αζεύς***) ήταν γιος του Κλυμένου, βασιλιά του Ορχομενού της Βοιωτίας. Αδελφοί του Αζέα ήταν οι Εργίνος, Στράτιος, Άρρωνας και Πύλεος. Ο Αζεύς, σύμφωνα με τους περισσότερους συγγραφείς, ήταν ο πατέρας του ενός από τους έξι μυθολογικούς Άκτορες. Ο Αζεύς αναφέρεται κυρίως από τον Παυσανία (Θ 37, 1 και 7) και τον Όμηρο στην *[[Ιλιάδα]]* (Β 513).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Αζεας
Κατηγορία:Αρχαίοι Βοιωτοί
Μπενέτιτσε

Το **Benetice** είναι ένα μικρό χωριό κοντά στην πόλη Světlá nad Sázavou στην Τσεχία.

Στην περιοχή υπήρχε εργοστάσιο επεξεργασίας γυαλιού. Παρά το γεγονός ότι πλέον δεν υπάρχει, μερικά τοπικά ονόματα περιοχών προέρχονται από τα μέρη του εργοστασίου γυαλιού, όπως οι ονομασίες *Na sušírnách* και *Sklárenský rybník*. 
Στο Benetice υπάρχει κατασκήνωση αναψυχής, το οποίο χρησιμοποιήθηκε ως στρατόπεδο Πιονιέρων και χρησιμοποιήθηκε για τους νέους από την Ουγγαρία, την Πολωνία και τη Γερμανία.

Από το Benetice μπορεί κανείς να δει το κάστρο Lipnice.

## Φωτογραφίες

Image:Benetice 1.jpg
Image:Benetice 2.jpg
Image:Benetice 3.jpg
Image:Benetice naves.jpg
Image:Benetice prijezd od Svetle nad Sazavou.jpg
Image:Benetice prijezd od Ledce nad Sazavou.jpg
Image:Benetice tabor.jpg
Image:Benetice pohled na druhy breh Sazavy.jpg


## Παραπομπές


## Εξωτερικοί σύνδεσμοι
* 
* www.benetice.eu

Κατηγορία:Πόλεις της Τσεχίας
Ward's 10 Best Engines

Το **Ward's 10 Best Engines** είναι μια ετήσια λίστα από τους δέκα καλύτερους κινητήρες που κυκλοφορούν στην Αμερική σύμφωνα με το περιοδικό Ward's AutoWorld.
Η λίστα αυτή ξεκίνησε το 1994 και συνεχίστηκε έκτοτε μέχρι σήμερα. Οι κινητήρες πρέπει να βρίσκονται σε αυτοκίνητα παραγωγής και να έχουν κυκλοφορήσει πριν το πρώτο τετράμηνο του έτους. Επιπλέον η αξία του αυτοκινήτου που θα έχει αυτόν τον κινητήρα δεν πρέπει να ξεπερνά τα 54.000 δολάρια τουλάχιστον για την λίστα του 2007.

Για 2 μήνες οι συντάκτες του περιοδικού περνούν τα αυτοκίνητα από μια πληθώρα τεστ σε συνθήκες καθημερινής οδήγησης και όχι μόνο. Βασικό ρόλο παίζει η ιπποδύναμη, η ροπή, ο θόρυβος του κινητήρα καθώς και τα τεχνικά μέρη του κινητήρα.

Οι κινητήρες VQ της Nissan είναι οι μόνοι που κατάφεραν να βρίσκονται σε αυτή την λίστα επι 14 συνεχόμενα έτη.

## Πηγές


Κατηγορία:Αυτοκίνητο
Χβαντσκάρα

Το **Χβαντσκάρα** (Γεωργιανά: ხვანჭკარა) είναι ένα ημίγλυκο κόκκινο κρασί που φτιάχνεται από τις ποικιλίες σταφυλιών Αλεξανδρούλι και Μουντζχουρετούλι που καλλιεργούνται στους αμπελώνες της Χβαντσκάρα, κοντά στην πόλη Αμπρολάουρι, στην περιοχή Ράτσα της δυτικής Γεωργίας. Το κρασί Χβαντσκάρα είναι ένα από τα πιο δημοφιλή Γεωργιανά ημίγλυκα. Αυτό και το Κιντζμαραούλι ήταν τα αγαπημένα κρασιά του ηγέτη της Σοβιετικής Ένωσης Ιωσήφ Στάλιν.

Περιέχει 10.5 - 12.0% αλκοόλ, 3 - 5 % ζάχαρη και οξύτητα 5.0 - 7.0 %. Παράγεται από το 1907 και για την εξαίρετη γεύση του έχει λάβει 2 χρυσά και 4 αργυρά βραβεία σε διεθνείς εκθέσεις.

## Εξωτερικοί σύνδεσμοι

*"Khvanchkara Red Wine," ''From the Cradle of Wine''

## Αναφορές


Κατηγορία:Γεωργιανό κρασί
Φώτης Πολυμέρης

Ο **Φώτης Πολυμέρης** (το πραγματικό του όνομα ήταν **Φώτιος Παλημέρης** Πάτρα, 20 Φεβρουαρίου 1920 - Αθήνα, 28 Μαΐου 2013) ήταν Έλληνας τραγουδιστής, συνθέτης και στιχουργός.

## Βιογραφικό

Γεννήθηκε στην Πάτρα,  γιος του Ευαγγελινού-Παύλου Παλημέρη, ο οποίος γεννήθηκε το 1884 (20/8) στα Κουβαλάτα της Επαρχίας Πάλης στην Κεφαλονιά. Το 1935 κυκλοφόρησε τον πρώτο του δίσκο αφού πρώτα νίκησε σε διαγωνισμούς τραγουδιού της εποχής. Είχε μεγάλη δισκογραφική σταδιοδρομία, ηχογραφώντας πάνω από 200 τραγούδια και θεωρείται από τους μεγαλύτερους τραγουδιστές του ελαφρού τραγουδιού, ενώ έγραψε τους στίχους και τη μουσική σε πάνω από 100 τραγούδια. Συνεργάστηκε με όλους τους μεγάλους δημιουργούς και τραγουδιστές της εποχής του καθώς και με ρεμπέτες όπως τους Τσιτσάνη, Μητσάκη, Παπαιωάννου, Βαμβακάρη και άλλους. Τραγούδια του ακούστηκαν σε ταινίες του ελληνικού σινεμά , όπως *Ένας χαρούμενος αλήτης* (ταινία *Έλα στο θείο* 1950), *Άστα τα μαλλάκια σου* (ταινία *[[Εκείνες που δεν πρέπει ν' αγαπούν]]* 1951), *Θα γυρίσει κι ο τροχός* (ταινία *Εκείνες που δεν πρέπει ν' αγαπούν* 1951). 

Το 2004 έγραψε και την αυτοβιογραφία του. 

Απεβίωσε στις 28 Μαΐου του 2013, σε ηλικία 93 ετών.

## Επιτυχίες του

## Εξωτερικοί σύνδεσμοι
* Βιογραφικό του στο kefalonianet

## Ενδεικτική Βιβλιογραφία
**Φώτης Πολυμέρης, Των Αναμνήσεων η Λιτανεία* , αυτοβιογραφία, Εκδόσεις Άγκυρα, Αθήνα 2004

## Παραπομπές


Κατηγορία:Έλληνες τραγουδιστές
Κατηγορία:Έλληνες στιχουργοί
Κατηγορία:Έλληνες τραγουδοποιοί
Λέρναια

Τα **Λέρναια** ήταν αρχαία σημαντική εορτή που τελούταν κατ΄ έτος στη Λέρνη κοντά στο Άργος, από τους Αργείους, προς τιμή κυρίως της θεάς Δήμητρας ως "Λερναίας" και ως "Προσύμνας" στο αρχαίο ιερό άλσος που εκτείνονταν μέρχι τους ποταμούς Αμυμώνη και Ποντίνου. 

Η όλη εορτή τελούνταν με μυστήρια, που θεωρούνταν λείψανο της παλαιότερης πελασγικής θρησκείας. 

Κατά τον Παυσανία η εορτή αυτή ιδρύθηκε από τον Φιλάμμωνα πολύ πριν της καθόδου των Ηρακλειδών και πιθανώς συνδυάστηκε αργότερα με τις μυστηριακές επίσης εορτές του Διονύσου. Εκ του λόγου αυτού γινόταν επίσης κατά τον εορτασμό των Λερναίων και χρήση φαλλικών συμβόλων, ενώ μετείχαν στον πανηγυρισμό και Θυιάδες, που έφερναν θύρσους, σε μία ανάμειξη προσώπων και συμβόλων της λατρείας του Διονύσου που είχε εισαγάγει πρώτος στη περιοχή ο αρχαιότερος μάντης Μελάμπους. Το δε "ιερό πυρ" για τις ανάγκες των ιεροτελεστιών της εορτής το μετέφερναν οι Αργείοι από το ιερό της "Πυρωνείας Αρτέμιδας" που βρισκόταν στο όρος Κράθις. Οι δε εορτάζοντες κατά τον Πλούταρχο ξεκινούσαν νύκτα από την Αλκυονία λίμνη κρατώντας θύρσους και προχωρούσαν σαλπίζοντας και καλώντας τον θεό Διόνυσο. Στη συνέχεια θυσίαζαν έν κριάρι προς τιμή του Πυλαόχου Άδη όπου και έριχναν τα τεμαχισμένα μέλη του στο χάσμα που βρίσκεται στη περιοχή και που πίστευαν πως από εκεί εξαφανίσθηκε μετά της Κόρης.

Η συγγένεια των Λερναίων με τα Ελευσίνια μυστήρια είναι καταφανής. Από πολλές επίσης πληροφορίες συνάγεται πως οι ιεροφάντες και των δύο αυτών εορτών διατηρούσαν επαφή. Τα Λέρναια τελούνταν και κατά τη Ρωμαϊκή εποχή και ακόμα μέχρι τις αρχές του Χριστιανισμού.

## Παραπομπές

Κατηγορία:Αρχαίες ελληνικές εορτές
Κατηγορία:Αρχαία Αργολίδα
Μαγνητική διοχέτευση

**Μαγνητική διοχέτευση** ονομάζεται το φαινόμενο της αυτόματης συγκέντρωσης μαγνητικών δυναμικών γραμμών εντός σωμάτων μεγάλης μαγνητικής διαπερατότητας.

Στην εκμετάλλευση του φαινομένου αυτού οφείλεται και η κατασκευή των μαγνητικών φραγμάτων ή θωράκων.

Διοχέτευση
Ευρωπαϊκή ιθαγένεια

Η **[[ιθαγένεια]] της [[Ευρωπαϊκή Ένωση|Ένωσης]]** θεσπίστηκε από τη συνθήκη του Μάαστριχτ του 1992. Η ιθαγένεια της ΕΕ συμπληρώνει την ιθαγένεια των κρατών μελών και δεν την αντικαθιστά.

## Πολίτες της Ένωσης
Το άρθρο 17(1) της Συνθήκης της Ρώμης δηλώνει ότι:

## Τα δικαιώματα των πολιτών
Η σημασία της ιθαγένειας της Ένωσης έγκειται στο γεγονός ότι οι πολίτες της Ένωσης έχουν γνήσια δικαιώματα στο πλαίσιο της κοινοτικής νομοθεσίας. Τα βασικά δικαιώματα που τους παρέχει η ιθαγένεια στο πλαίσιo του δεύτερου μέρους της συνθήκης ΕΚ είναι τα εξής:

* απαγόρευση κάθε διάκρισης λόγω ιθαγενείας.(Άρθρο 12)
* ελεύθερη κυκλοφορία και δικαίωμα διαμονής στο έδαφος των κρατών μελών·(Άρθρο 18)
* δικαίωμα του εκλέγειν και εκλέγεσθαι στις εκλογές για το Ευρωπαϊκό Κοινοβούλιο και στις δημοτικές εκλογές στο κράτος μέλος διαμονής(Άρθρο 19)
* δικαίωμα διπλωματικής και προξενικής προστασίας(Άρθρο 20)
* δικαίωμα αναφοράς προς το Ευρωπαϊκό Κοινοβούλιο(Άρθρο 21) 
* δικαίωμα προσφυγής στον Ευρωπαίο Διαμεσολαβητή

## Εθνικές Υπηκοότητες
Η ιθαγένεια της Ένωσης δεν αντικαθιστά την ιθαγένεια των κρατών μελών αλλά η υπηκοότητα των κρατών μελών είναι ένα ζήτημα που αφορά αποκλειστικά τα κράτη μέλη, όπως επιβεβαιώνει η δήλωση για την υπηκοότητα ενός κράτους μέλους που έχει προσαρτηθεί στη συνθήκη του Μάαστριχτ. Επομένως, το κάθε κράτος μέλος είναι αρμόδιο, τηρώντας δεόντως την κοινοτική νομοθεσία , να ορίζει τους όρους για την απόκτηση και των απώλεια της υπηκοότητας. Η Ευρωπαϊκή Ένωση δεν έχει καμία αρμοδιότητα ως προς το θέμα αυτό.

## Παραπομπές


Κατηγορία:Δίκαιο ιθαγένειας
Ιθαγένεια
Κατηγορία:Ιθαγένεια
Μαγνητική σύσφιξη

**Μαγνητική σύσφιξη** ή *σύσφιγξη* ονομάζεται το φαινόμενο της μηχανικής παραμόρφωσης που υφίστανται τα σώματα όταν μαγνητίζονται.

Οι μαγνητικές όπως και οι ηλεκτρικές αυτές παραμορφώσεις δεν είναι ορατές, πλην όμως μπoρούν με κατάλληλες διατάξεις να παράγουν ακουστικά κύματα όπως οι ακουστικοί τόνοι που παράγονται, κατ΄ εφαρμογή, στο τηλέφωνο που δημιούργησε ο Ράις.

Σύσφιξη
Τα Παιδιά από την Πάτρα

**Τα Παιδιά από την Πάτρα** είναι ελληνικό μουσικό συγκρότημα λαϊκής μουσικής. Τα μέλη του συγκροτήματος ήταν ο Λάμπρος Καρελάς (τραγούδι & ακορντεόν), ο Χρήστος Παπαδόπουλος (μπουζούκι), ο Αργύρης Παπαγεωργίου, ο Βαγγέλης Δεληκούρας (συνθέτης & κιθάρα) και ο Παναγιώτης Μανωλάκος (μπουζούκι). Στο αρχικό σχήμα που έπαιξε στο Χάραμα συμμετείχε και η Ρούλα Μπεκάκου, η οποία αποχώρησε στη συνέχεια. Διαλύθηκαν το 1995, αλλά επανενώθηκαν.

## Ιστορία
Παρά τον τίτλο του, τα μέλη του συγκροτήματος ήταν από άλλα μέρη της Ελλάδας. Στην Πάτρα ήταν φοιτητές και έχοντας γνώση κάποιων μουσικών οργάνων αποφάσισαν να συγκροτήσουν ένα μουσικό σχήμα δίνοντας αυτό το όνομα. 

Ξεκίνησαν το 1981 από το νυχτερινό κέντρο Χάραμα που βρισκόταν στην Οβρυά, το οποίο υπάρχει και σήμερα σε άλλη περιοχή. Η επιτυχία τους ήταν μεγάλη και το 1983 κυκλοφόρησαν τον πρώτο τους δίσκο, με τίτλο *Αφιερωμένο εξαιρετικά*, ο οποίος έγινε χρυσός, πουλώντας 350.000 δίσκους, και τους έκανε γνωστούς σε όλη την Ελλάδα. Το τραγούδι *Δεν θέλω τη συμπόνια κανενός* ήταν η μεγαλύτερη επιτυχία τους. Έδωσαν πολλές συναυλίες στην Ελλάδα αλλά και στο εξωτερικό.

## Δισκογραφία
(Για όλη την δισκογραφία ψάξτε στην Ελληνική Δισκογραφία του Πέτρου Δραγουμάνου.)

## Εξωτερικοί σύνδεσμοι
* Τα Παιδιά από την Πάτρα στο fora.gr
* Δισκογραφία στο Discogs

Κατηγορία:Ελληνικά λαϊκά συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Πάτρα
Χαοτική Διάσταση

Οι **Χαοτική Διάσταση** είναι συγκρότημα punk μουσικής από την Πάτρα που σχηματίστηκε το 1986. Το συγκρότημα αποτελείται από τους Τάκη (φωνητικά, τύμπανα), Κώστα (κιθάρα) και Απόστολο (μπάσο). Πρώτη τους δουλεία το 1992 με την κασέτα *Τα χρόνια της σιωπής*. Έχουν δώσει συναυλίες σε πολλά μέρη της Ελλάδας.

## Δισκογραφία
* Τα χρόνια της σιωπής'' (κασέτα), 1992
* Πολίτες της Κόλασης (7"), 1993
* Το μαγικό βοτάνι (συλλογή, συμμετοχή στο κομμάτι "Θεατής"), 1994
* Σκουπιδότοποι ονείρων (κασέτα), 1994
* Δεν Περιμένω (lp), 1995
* Greek H.C. Punk Vol. 2 (κασέτα), 1996
* Underground 97 (συμμετοχή), 1997
* Underground 98 (συμμετοχή), 1998
* εξόντωση (cd), 2024

## Εξωτερικοί σύνδεσμοι
* Χαοτική Διάσταση  στο anexartisi.gr

Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Πάτρα
Μαγνητικό Αστεροσκοπείο

Τα παλαιά Αστεροσκοπεία, μέχρι και τον 19ο αιώνα δεν είχαν ως αντικείμενο έρευνας μόνο τη σπουδή των ουρανίων σωμάτων, αλλά και εκείνη της παρακολούθησης των φαινομένων που ανάγονται σε συγγενείς προς την Αστρονομία επιστήμες. Έτσι τα μετεωρολογικά φαινόμενα καθώς και τα γεωφυσικά φαινόμενα σπουδάζονταν κατά κύριο λόγο στα αστεροσκοπεία.

Η παρακολούθηση και μελέτη π.χ. των σεισμών και των μαγνητικών μεταβολών και διαταραχών γίνονταν στα αστεροσκοπεία, σε μερικά από τα οποία η έρευνα αυτή συνεχίζεται μέχρι σήμερα. Τα Αστεροσκοπεία αυτά ή ακριβέστερα τα τμήματα αυτών που ασχολούνται με την παρακολούθηση των μαγνητικών φαινομένων είναι γνωστά ως **Μαγνητικά Αστεροσκοπεία** ή *Μαγνητοσκοπεία* ή και με τη πιο σύγχρονη ονομασία "Γεωδυναμικά Αστεροσκοπεία", η δε έρευνα αυτών επί των μαγνητιών φαινομένων εκτείνεται στη παρακολούθηση των μεταβολών της μαγνητικής έγκλισης της μαγνητικής απόκλισης και της οριζόντιας μαγνητικής συνιστώσας βάσει των οποίων εκπονούνται οι μαγνητικοί χάρτες διαφόρων περιοχών.

*Το Εθνικό Αστεροσκοπείο Αθηνών αρχικά ήταν ένα Μαγνητικό Αστεροσκοπείο. Σήμερα βέβαια παλαιότερο τμήμα του έχει χωρισθεί σε "Γεωδυναμικό Ινστιτούτο" που συνεχίζει να εδρεύει στον ίδιο χώρο αυτού.

Κατηγορία:Αστεροσκοπεία
Αστεροσκοπείο
Χρήστος Παπαδόπουλος

Με το όνομα **Χρήστος Παπαδόπουλος** είναι γνωστοί οι παρακάτω

* Χρήστος Παπαδόπουλος (συνθέτης), συνθέτης και μέλος του συγκροτήματος *Τα παιδιά από την Πάτρα*.
* Χρήστος Παπαδόπουλος (αθλητής), αθλητής στίβου
* Χρήστος Παπαδόπουλος (ακαδημαϊκός), καθηγητής του Πανεπιστημίου
* Χρήστος Παπαδόπουλος (εγκληματίας), επιτυχημένος δικηγόρος και αρχηγός της εγκληματικής οργάνωσης με το όνομα *Εταιρεία δολοφόνων*
* Χρήστος Παπαδόπουλος (πετοσφαιριστής, γενν. 1950), αθλητής και προπονητής της πετοσφαίρισης.
* Χρήστος Παπαδόπουλος (πετοσφαιριστής, γενν. 1986), αθλητής της πετοσφαίρισης.
* Χρήστος Παπαδόπουλος (ηθοποιός), (1930-2018), Κύπριος ηθοποιός
* Χρήστος Παπαδόπουλος (ερασιτέχνης αστρονόμος), (1910-1992)  ερασιτέχνης αστρονόμος και φωτογράφος.
Γύρω Γύρω

Οι **Γύρω Γύρω** είναι ελληνικό συγκρότημα ηλεκτρονικής Ροκ μουσικής από την Πάτρα.

Τα μέλη του συγκροτήματος είναι ο *Σταύρος Γασπαράτος*, η *Ουρανία Γουσέτη*, ο *Γιάννης Κατσάφαρος* και ο *Αλέξανδρος Τσιλφίδης*. Γνωρίστηκαν το 1996 όταν σπούδαζαν στην Πάτρα και ξεκίνησαν παίζοντας σε διάφορες μικρές μουσικές σκηνές της πόλης . Ο πρώτος τους δίσκος, *Γύρω γύρω* εκδόθηκε το 2000 με την βοήθεια του *Dreamie* πρώην ντράμερ των Raining Pleasure, και με τη συμμετοχή του *Blaine L. Reininger* πρώην μέλος των Tuxedomoon. Έχουν δώσει πολλές συναυλίες στην Ελλάδα και είναι από τα πιο γνωστά συγκροτήματα στο χώρο τους.. Επίσης έχουν συνεργαστεί με τον Νίκο Κυπουργό παίζοντας μουσικά κομμάτια για το θέατρο και τον κινηματογράφο.

## Δισκογραφία
* Γύρω γύρω, 2000
* η αγάπη είναι ένα πορτοκάλι (συμμετοχή με 2 τραγούδια), 2001
* Θυμάμαι τα πάντα , 2002
* Destroy all brains, 2004

## Εξωτερικές συνδέσεις - πηγές
* Κριτική για τον δίσκο ''Γύρω Γύρω''
* Βιογραφικό τους στο musical
* Βιογραφικό τους στο sound.gr

## Αναφορές


Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Πάτρα
ΦΚ Ντιναμό Τιφλίδας

Η **Ντιναμό Τιφλίδας** (γεωργιανά: დინამო თბილისი, αγγλικά: *Dinamo Tbilisi*) είναι κορυφαίος ποδοσφαιρικός σύλλογος της Γεωργίας που εδρεύει στην Τιφλίδα, πρωτεύουσα της χώρας. Ιδρύθηκε το 1925 και αγωνίζεται στο Στάδιο «Μπορίς Παϊκάτζε», χωρητικότητας 55.000 θεατώv. Έχει χρώματα γαλάζιο και σκούρο μπλε.

## Ιστορία
Η Ντιναμό υπήρξε στο παρελθόν μια από τις δυνατότερες ομάδες του σοβιετικού πρωταθλήματος. Ανήκε στη σοβιετική αθλητική κοινωνία Ντιναμό (Динамо), που διατηρούσε ομάδες σε πολλές μεγάλες πόλεις της ΕΣΣΔ, όπως: Ντιναμό Μόσχας, ΦΚ Ντιναμό Κιέβου, Ντιναμό Μινσκ κλπ. Η σημαντικότερη επιτυχία της υπήρξε η κατάκτηση του Κυπέλλου Κυπελλούχων το 1981 νικώντας 2-1 στον τελικό την Καρλ Τσάις Ιένα από την Ανατολική Γερμανία.

Μετά τη διάλυση της Σοβιετικής Ένωσης αγωνίζεται στο γεωργιανό πρωτάθλημα, στο οποίο κυριαρχεί απόλυτα με 13 τίτλους.

## Τίτλοι

* Κύπελλο Κυπελλούχων Ευρώπης: 1981
* Πρωτάθλημα ΕΣΣΔ (2): 1964, 1978
* Κύπελλο ΕΣΣΔ (2): 1976, 1979
* **Κύπελλο CIS**: 2004
* **Πρωτάθλημα Γεωργίας** (19): 1990, 1991, 1992, 1993, 1994, 1995, 1996, 1997, 1998, 1999, 2003, 2005, 2008, 2013, 2014, 2016, 2019, 2020, 2022
* **Κύπελλο Γεωργίας** (13): 1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016
* **Σούπερ Κύπελλο Γεωργίας** (5): 1996, 1997, 1999, 2005, 2008

## Εμβλήματα
Το έμβλημα έχει ως σύμβολο το λατινικό γράμμα "D", παραλλαγές του οποίου χρησιμοποιούνται από ομώνυμες ομάδες από διαφορετικές χώρες, όπως η ΦΚ Ντιναμό Κιέβου, η Ντιναμό Μόσχας όπως και πολλές άλλες ομάδες σλαβόφωνων κυρίως χωρών.

## Παραπομπές


## Εξωτερικοί σύνδεσμοι
* Επίσημη ιστοσελίδα

Ντιναμό Τιφλίδας
Ντιναμό Τιφλίδας
Κατηγορία:Ποδοσφαιρικές ομάδες Γεωργίας
Κατηγορία:Ιδρύσεις ποδοσφαιρικών ομάδων το 1925

Κατηγορία:Τιφλίδα
T-6

Το όνομα **T-6** μπορεί να αναφέρεται σε ένα από τα παρακάτω:

* Στο T-6 Texan, εκπαιδευτικό αεροσκάφος του Β' παγκοσμίου πολέμου της North American Aviation.
* Στο T-6 Texan II, σύγχρονό εκπαιδευτικό αεροσκάφος της Hawker Beechcraft.
Ν. Θεολόγου

thumb|right|200px|Το αυτοκίνητο ''Ν. Θεολόγου'' (1918)
thumb|right|200px|Ο Νικόλαος Θεολόγος με εργάτες του εργοστασίου του σε διαφημιστική φωτογραφία (1920)
Η **Ν. Θεολόγου** ήταν ελληνική εταιρεία κατασκευής οχημάτων. 

Ιδρύθηκε από τον Νίκο Θεολόγου, Έλληνα μηχανικό αυτοκινήτων ο οποίος εργάσθηκε για λίγα χρόνια στις ΗΠΑ, και επέτρεψε στην Ελλάδα το 1914. Μεταξύ 1916 και 1918 σχεδίασε και κατασκεύασε ένα μικρό επιβατικό αυτοκίνητο με μηχανή μοτοσικλέτας, ενώ από το 1920 η εταιρία ασχολήθηκε με την κατασκευή αμαξωμάτων λεωφορείων και φορτηγών. Η παραγωγή σταμάτησε στα τέλη της ίδιας δεκαετίας, λογικά λόγω του ισχυρού ανταγωνισμού από επιχειρήσεις όπως η Τουρνικιώτης και Αθηνά στην Αθήνα, Μπουχάγιερ στην Πάτρα και άλλες. 

## Βιβλιογραφία
* Λ.Σ. Σκαρτσής και Γ.Α. Αβραμίδης,  "Made in Greece", Typorama/Επιστημονικό Πάρκο Πάτρας, Πάτρα (2003)  ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Κατηγορία:Πρώην επιχειρήσεις της Ελλάδας

Κατηγορία:Πρώην ελληνικές αυτοκινητοβιομηχανίες
Νίκος Μπάρλος

Ο **Νίκος Μπάρλος** (12 Ιουλίου 1979-) είναι Έλληνας πρώην καλαθοσφαιριστής. Αγωνιζόταν στις θέσεις του Σμολ φόργουορντ και Πάουερ φόργουορντ. Τώρα είναι μέλος των ακαδημιών του Ολυμπιακού.

## Καριέρα
Γεννήθηκε στις 12 Ιουλίου 1979 στην Πάτρα. 

Ξεκίνησε την καριέρα του από την Απολλωνιάδα, ομάδα της ιδιαίτερης πατρίδας του. Στην συνέχεια αγωνίστηκε με τα χρώματα του  Απόλλωνα Πατρών, του Ολυμπιακού Πειραιώς, της ΑΕΚ, του Άρη Θεσσαλονίκης και του Πανιωνίου. Το 2005 αναδείχθηκε MVP του Ελληνικού All-Star Game. Το 2012 αγωνίστηκε με τα χρώματα της ιταλικής Μπρέσια στην Α2 Ιταλίας. Το 2013 επέστρεψε στην Ελλάδα για τα χρώματα της Νέας Κηφισιάς όπου παρέμεινε δύο χρόνια. Το 2015 υπέγραψε στην ομάδα του Λαυρίου. Το 2016 υπέγραψε συμφωνία με τον Πανιώνιο. Τη σεζόν 2017-18, αγωνίστηκε στην Κύμη. Το 2018 ανακοίνωσε την απόσυρσή του από την ενεργό δράση, ρίχνοντας τίτλους τέλους σε μία πορεία 20 χρόνων.

Ήταν μέλος της Εθνικής Ελλάδος Ανδρών και μαζί της κατέκτησε το αργυρό μετάλλιο στους Μεσογειακούς Αγώνες του 2005.

Τον Αύγουστο του 2018, ανακοινώθηκε ως ένας από τους νέους υπεύθυνους του αναπτυξιακού προγράμματος και των αγωνιστικών τμημάτων υποδομής του Ολυμπιακού.

### Καριέρα στην Ελλάδα

### Ευρωπαϊκή καριέρα

## Τίτλοι
### Εθνική ομάδα
*Μεσογειακοί αγώνες: Αργυρό μετάλλιο (2005)

## Διακρίσεις
* Πολυτιμότερος παίκτης (MVP) του ελληνικού All-Star Game: 2005
*Ελληνικο All-Star Game: 2005

## Παραπομπές


## Εξωτερικοί σύνδεσμοι
* 
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Απολλωνιάδας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Νέας Κηφισιάς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ιταλικών συλλόγων
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Έλληνες καλαθοσφαιριστές στο εξωτερικό
Κατηγορία:Αθλητές στους Μεσογειακούς Αγώνες 2005
Κατηγορία:Προπονητές καλαθοσφαίρισης Αμαρουσίου
Συνθήκη της Λισσαβώνας (αποσαφήνιση)

*Συνθήκη της Λισσαβώνας (1668), μια ειρηνευτική Συνθήκη που σταμάτησε έναν πόλεμο διάρκειας 26 χρόνων ανάμεσα στην Πορτογαλία και την Ισπανία και έδωσε την ανεξαρτησία στην Πορτογαλία μετά από 60 χρόνια. 
*Συνθήκη της Λισσαβώνας (1859), μια Συνθήκη ανάμεσα στην Πορτογαλία και τις Κάτω Χώρες που διευκρίνιζε τα σύνορα μεταξύ του Πορτογαλικού Τιμόρ και των Γερμανικών Ανατολικών Ινδιών.
*Συνθήκη της Λισσαβώνας (2007), μια Συνθήκη της Ευρωπαϊκής Ένωσης που σχεδιάστηκε για να αντικαταστήσει το Ευρωπαϊκό Σύνταγμα και για να μεταρρυθμίσει την Ευρωπαϊκή Ένωση.
Συνθήκη των Παρισίων (1951)

Η **Συνθήκη των Παρισίων** του 1951 αφορά  την ίδρυση της Ευρωπαϊκής Κοινότητας Άνθρακα και Χάλυβα (ΕΚΑΧ). Υπεγράφη στις 18 Απριλίου 1951 μεταξύ έξι ευρωπαϊκών χωρών, της Δυτικής Γερμανίας, του Βελγίου, της Γαλλίας, της Ιταλίας, του Λουξεμβούργου και της Ολλανδίας. Δια της συνθήκης αυτής τα συμβαλλόμενα κράτη αποφάσισαν να ιδρύσουν την ΕΚΑΧ, που στο μέλλον έγινε μέρος της Ευρωπαϊκής Ένωσης. Η Συνθήκη αυτή τέθηκε σε ισχύ στις 23 Ιουλίου 1952 και έληξε ακριβώς 50 χρόνια μετά, στις 23 Ιουλίου 2002.

Ένας απο τους σκοπούς της Συνθήκης ήταν η παγίωση της ειρήνης ανάμεσα στις ευρωπαϊκές χώρες μετά τη λήξη του Β΄ Παγκοσμίου Πολέμου, με πρωταρχικό στόχο τη δημιουργία μιας κοινής αγοράς για τα κύριες πρώτες ύλης της πολεμικής βιομηχανίας, τον άνθρακα και το χάλυβα. Έτσι χώρες που κατά την διάρκεια του πολέμου ήταν αντίπαλες τώρα μοιράζονταν και συνδιαχειρίζονταν την παραγωγή άνθρακα και χάλυβα.

Τα όργανα της ΕΚΑΧ ήταν:
* η **Ανωτάτη Αρχή**, που επικουρούνταν από μία *Συμβουλευτική Επιτροπή*,
* η **Κοινή Συνέλευση**,
* το **Ειδικό Συμβούλιο Υπουργών** και
* το **Δικαστήριο**.
Η Κοινότητα λειτουργούσε υπό όρους προωθημένης υπερεθνικότητας με ευρύτατες εξουσίες παραχωρημένες στην Ανωτάτη Αρχή, δομή που αποφεύχθηκε στις επόμενες δύο Κοινότητες το 1957.

## Χρονοδιάγραμμα των συνθηκών

## Εξωτερικοί σύνδεσμοι

* Treaty constituting the European Coal and Steel Community
* The history of the European Union 1945-1957

Παρισίων (1951)
Ιουδαία

[thumb|272px|Χάρτης του νότιου [Λεβάντες|Λεβάντε, γύρω στα 830 π.Χ..

]]
Η **Ιουδαία** () είναι αρχαία γεωγραφική περιοχή της Εγγύς Ανατολής. Διακρινόταν μεταξύ της Ιουδαίας δυτικά του Ιορδάνη με πρωτεύουσα την Ιερουσαλήμ και την Ιουδαία ανατολικά του Ιορδάνη.

## Η Ιουδαία δυτικά του Ιορδάνη
Η Ιουδαία αυτή συμπεριλάμβανε την περιοχή του αρχαίου Ισραηλιτικού βασιλείου του Ιούδα. Από το 6 μ.Χ. η περιοχή αυτή έγινε Ρωμαϊκή επαρχία όταν ο Ρωμαίος αυτοκράτορας Αύγουστος καθαίρεσε τον εθνάρχη Αρχέλαο, γιο του Ηρώδη του Μέγα και της Σαμαρείτισσας Μαλθάκης.

Την διοίκηση είχε ο Ρωμαίος επίτροπος με έδρα του το μεσογειακό λιμάνι της Καισάρειας (Caesarea Maritima). Από το 6 μ.Χ. μέχρι το 66 μ.Χ. ο επίτροπος υποταγόταν του Ρωμαίου λεγάτου της Συρίας. Ο πιο γνωστός απεσταλμένος ήταν ο Πόντιος Πιλάτος. Από το 41 ως το 44 μ.Χ. η Ιουδαία ήταν τμήμα του βασιλείου του Ηρώδη Αγρίππα Α', εγγονού του Ηρώδη.

## Η Ιουδαία ανατολικά του Ιορδάνη
Το τμήμα αυτό της Ιουδαίας συμπεριλάμβανε τις περιφέρειες Γαυλωνίτιδα, Βαταναία, Αυρανίτιδα και Τραχωνίτιδα. Βρισκόταν ανατολικά του άνω Ιορδάνη και βόρεια του ποταμού Γιάρμουκ. Κατά την περίοδο πριν τη βαβυλωνιακή εξορία, η περιοχή αυτή προσδιοριζόταν με το όνομα Βασάν. 

## Παραπομπές


## Βιβλιογραφία
* Φλάβιος Ιώσηπος, *Ιουδαϊκός Πόλεμος*

## Εξωτερικοί σύνδεσμοι
* 


Κατηγορία:Γεωγραφία της Βίβλου
Ζενές Ες

Η **Ζενές Ες** (λουξεμβουργιανά: *Jeunesse Esch*, γαλλικά: *AS La Jeunesse d'Esch*) είναι κορυφαία ποδοσφαιρική ομάδα του Λουξεμβούργου με 27 πρωταθλήματα και 12 κύπελλα, γνωστή στην Ελλάδα σχεδόν αποκλειστικά επειδή την απέκλεισε ο Παναθηναϊκός το 1971. Προέρχεται από την πόλη Ες-συρ-Αλζέτ, η οποία βρίσκεται στο νοτιοδυτικό Λουξεμβούργο. Ιδρύθηκε το 1907 και οι εμφανίσεις της είναι ασπρόμαυρες ριγέ φανέλες με μαύρα παντελονάκια. Ως έδρα χρησιμοποιεί το Σταντ ντε λα Φροντιέρ, χωρητικότητας 5.400 θεατών.

## Ιστορία
Η Ζενές Ες ιδρύθηκε το 1907 και αρχικά ονομάστηκε: *Jeunesse la Frontière d'Esch*. Το προσωνύμιο "La frontière" (προωθημένος) επιλέχτηκε για να τονιστεί πόσο κοντά βρισκόταν το γήπεδό της με τα γαλικά σύνορα. Το 1918 το "La frontière" αφαιρέθηκε και η ομάδα πήρε το σημερινό της όνομα. Μόνο την περίοδο της ναζιστικής κατοχής, στη διάρκεια του Β΄ παγκοσμίου πολέμου, οι ναζί επέβαλαν το γερμανικό όνομα: *SV Schwarz-Weiß 07 Esch*, δηλαδή "Μελανόλευκοι ’07 του Ες", το οποίο μετά τον πόλεμο καταργήθηκε αμέσως.

Η Ζενές Ες είναι η πιο επιτυχημένη ποδοσφαιρική ομάδα του Λουξεμβούργου. Το 1921 πήρε το πρώτο της πρωτάθλημα. Συνολικά έχει κατακτήσει 27, που αποτελεί εθνικό ρεκόρ. Το πιο πρόσφατο είναι του 2004. Επίσης, έχει 12 κύπελλα και 8 νταμπλ.

Συμμετέχει στις ευρωπαϊκές διοργανώσεις από το 1958 αλλά συνήθως δεν προκρίνεται πέραν των αρχικών προκριματικών γύρων, όπως όλες οι ομάδες του Λουξεμβούργου. Η πιο αξιόλογη επιτυχία της ήταν το 1973 στο Κύπελλο Πρωταθλητριών, όταν απέσπασε ισοπαλία 1-1 εκτός έδρας από τη Λίβερπουλ, τότε κάτοχο του Κυπέλλου ΟΥΕΦΑ.

## Τίτλοι
* **Πρωτάθλημα Λουξεμβούργου** (28): 1921, 1937, 1951, 1954, 1958, 1959, 1960, 1963, 1967, 1968, 1970, 1973, 1974, 1975, 1976, 1977, 1980, 1983, 1985, 1987, 1988, 1995, 1996, 1997, 1998, 1999, 2004, 2010
** Επίσης, έχει τερματίσει 13 φορές στη δεύτερη θέση.

* **Κύπελλο Λουξεμβούργου** (13): 1935, 1937, 1946, 1954, 1973, 1974, 1976, 1981, 1988, 1997, 1999, 2000, 2013
** Επίσης, έχει φτάσει άλλες 11 φορές στον τελικό.

## Ευρωπαϊκές συμμετοχές
Έχει συμμετάσχει πάνω από 30 φορές στις ευρωπαϊκές διοργανώσεις. Έχει δώσει 65 ματς κι έχει φέρει: 8 νίκες, 7 ισοπαλίες και 50 ήττες (53-215 γκολ).

* Κύπελλο Πρωταθλητριών: 21 συμμετοχές. Δυο φορές προκρίθηκε στο 2ο γύρο με προπονητή τον Τζορτζ Μπέρι.
** Το 1959-60 απέκλεισε την πολωνική Λότζ με 5-0, 1-2.
** Το 1963-64 απέκλεισε τη φινλανδική Χάκα με 1-4, 4-0.

* Κύπελλο Κυπελλούχων: 3 συμμετοχές.

* Κύπελλο ΟΥΕΦΑ: 7 συμμετοχές.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αθλητικοί σύλλογοι Λουξεμβούργου
Κατηγορία:Ιδρύσεις αθλητικών συλλόγων το 1907
Κατηγορία:Ποδοσφαιρικές ομάδες Λουξεμβούργου
Κατηγορία:Ιδρύσεις ποδοσφαιρικών ομάδων το 1907
Βιοτεχνία Ελληνικών Τρίκυκλων

right|thumb|300px|Το μοντέλο 500 του 1973
Η **Βιοτεχνία Ελληνικών Τρίκυκλων** (Β.Ε.Τ.) ήταν εταιρεία κατασκευής οχημάτων που ιδρύθηκε στην Αθήνα από τον Πέτρο Κωνσταντίνου.

Ήταν ένας από τους πολλούς κατασκευαστές που μεταπολεμικά ασχολήθηκαν με τη μετατροπή BMW ή άλλων μοτοσυκλετών σε πρωτόγονα τρίτροχα φορτηγά. Τα τρίκυκλα της ΒΕΤ σταδιακά εξελίχθηκαν σχεδιαστικά, και παρήχθησαν σε μικρούς αριθμούς. Το 1965 σχεδίασε εξ ολοκλήρου και κατασκεύασε ένα μικρό επιβατικό αυτοκίνητο με τη κινητήρα μοτοσικλέτας BMW 125cc. Ένας δεύτερος τύπος επιβατικού αυτοκινήτου σχεδιάστηκε και κατασκευάστηκε το 1973 (*500*), με κινητήρα Fiat 500cc, και θέσεις για 5 επιβάτες. Από αυτό το μοντέλο κατασκευάστηκαν 15 οχήματα, ένα από τα οποία διατηρείται ως σήμερα σε πολύ καλή κατάσταση. Σύμφωνα με τον κ. Κωνσταντίνου υπήρξαν συζητήσεις με μια νοτιοαφρικανική επιχείρηση για εξαγωγές ή ακόμα και τη μεταφορά της παραγωγής στη χώρα αυτή, χωρίς τελικό αποτέλεσμα. Η ΒΕΤ σταμάτησε την παραγωγή το 1975.

## Βιβλιογραφία
* Λ.Σ. Σκαρτσής και Γ.Α. Αβραμίδης,  "Made in Greece", Typorama/Επιστημονικό Πάρκο Πάτρας, Πάτρα (2003)  ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Κατηγορία:Πρώην επιχειρήσεις της Ελλάδας
Κατηγορία:Πρώην ελληνικές αυτοκινητοβιομηχανίες